November 2019

November 2019, kroonika.

2019. aasta november algas reedel ja lõppes 30 ööpäeva hiljem laupäeval.

1. november

 Ameerika Ühendriikides nimetas president Donald Trump sisejulgeoleku ministri kohusetäitjaks Chad Wolfi, kes peaks ametisse astuma pärast 11. novembrit.
 2020. aasta Ameerika Ühendriikide presidendivalimised: Demokraatliku Partei presidendikandidaadiks pürginud Beto O'Rourke teatas, et lõpetab oma valimiskampaania.Beto O’Rourke drops out of the 2020 Democratic primary Vox, 1.11.2019.
 Ameerika Ühendriikide tehnoloogiaettevõte Google teatas, et omandab 2,1 miljardi USA dollari eest inimeste füüsilist aktiivsust jälgivaid nutiseadmeid tootva ettevõtte Fitbit.Google taps fitness tracker market with $2.1 billion bid for Fitbit Reuters, 1.11.2019.
 Hollandis vabastati haiguse tõttu ametist siseminister Kajsa Ollongren. Uueks siseministriks nimetati Raymond Knops.November 2019 Rulers.org (vaadatud 6.11.2019).
 Mali põhjaosas Ménaka piirkonnas sõjaväe kontrollpostile korraldatud rünnakus hukkus 53 sõjaväelast ja üks tsiviilisik. Vastutuse rünnaku eest võttis äärmuslik islamiorganisatsioon Islamiriik.Militants kill 54 in attack on Mali army post; IS claims responsibility Reuters, 1.11.2019.
 Eestis teatas tagasiastumisest ajalehe Postimees peatoimetaja Peeter Helme, kes oli tööstiili ja väidetavate arvamusvabaduse piiramise katsete tõttu sattunud vastuollu paljude oma toimetuse ajakirjanikega.Postimehe peatoimetaja Peeter Helme otsustas tagasi astuda Postimees Majandus, 1.11.2019.

2. november

 Eesti president Kersti Kaljulaid nimetas peaminister Jüri Ratase ettepanekul uueks väliskaubandus- ja infotehnoloogiaministriks Kaimar Karu.Vabariigi President nimetas ametisse väliskaubandus- ja infotehnoloogiaministri Vabariigi Presidendi Kantselei, 2.11.2019.

4. november

 Belgias teatasid Geert Bourgeois ja Rudy Demotte, et ei suuda uut valitsust moodustada ja tagastasid oma mandaadi kuningale.
 Jordaanias astus tagasi peaminister ‘Umar ar-Razzāzi valitsus, et peaminister saaks hõlpsamini teha muudatusi valitsuse koosseisus.
 Rumeenia parlament kinnitas 240 poolthäälega riigi uueks peaministriks Ludovic Orbani, samal päeval andis Orbani valitsus parlamendi ees ametivande ja astus sellega ametisse.
 Eesti president Kersti Kaljulaid alustas koos teda saatva äridelegatsiooniga kolmepäevast riigivisiiti Kuveidis. Visiidi raames kohtus president Kuveidi emiiri Şabāḩ IV al-Aḩmad al-Jābir aş-Şabāḩiga ja Kuveidi peaministri Jābir Mubārak al-Ḩamad aş-Şabāḩiga.President Kaljulaid läheb äridelegatsiooniga riigivisiidile Kuveiti Vabariigi Presidendi Kantselei, 31.10.2019.

5. november

 Ameerika Ühendriikide Kentucky ja Mississippi osariigis toimusid kubernerivalimised. Kentucky kuberneriks valiti 49,2% häältest saanud demokraat Andy Beshear ja Mississippi kuberneriks 52% häältest saanud vabariiklane Tate Reeves.
 Belgia kuningas Philippe I tegi uue valitsuse moodustamise ülesandeks Paul Magnette'ile.

6. november

 Araabia Ühendemiraatide parlament valis presidendiks tagasi Khalīfah bin Zāyid Āl Nahayāni.
 Botswana president Mokgweetsi Masisi tegi teatavaks oma uue valitsuse koosseisu.
 Colombias astus ametist tagasi kaitseminister Guillermo Botero.
 Liechtensteini parlament valis 18 poolthäälega uueks välisministriks Katrin Eggenbergeri.

7. november

 Mauritiusel toimusid parlamendivalimised. Valimised võitis ülekaalukalt ka seni võimul olnud vasaktsentristlik Mouvement Socialiste Militant, mis sai 69-liikmelises parlamendis 38 kohta. Valimisaktiivsus oli 76,8%.
 Eestis teatas Tartu abilinnapea Monica Rand, et on valmis lahkuma abilinnapea ametist. Ranna lahkumist oli nõudnud Keskerakonna Tartu piirkonna uus esimees Jaan Toots ja sellest tekkinud sisekonflikti lahendamisse sekkus ka erakonna esimees Jüri Ratas . Järgmisel päeval teatas Rand, et tema otsust ametist lahkuda oli mõjutanud talle erakonnakaaslase tehtud ähvarduskõne, mille asjus ta pöördus ka politseisse.Monica Rand: ähvarduskõne mõjutas mind abilinnapea kohalt lahkuma ERR Uudised, 8.11.2019.
 Eestis andis XIV Riigikogu ees ametivande ja astus sellega ametisse väliskaubandus- ja infotehnoloogiaminister Kaimar Karu. Pildid: väliskaubanduse ja IT-minister Kaimar Karu andis ametivande Postimees, 7.11.2019.

8. november

 Brasiilias vabastati vanglast korruptsiooni eest karistust kandnud endine president Luiz Inácio Lula da Silva.Brasiilia endine president lahkus vanglast ERR Uudised, 9.11.2019.
 Guinea-Bissaus astus ametist tagasi vaid paar nädalat varem valitsusjuhiks saanud peaminister Faustino Imbali.
 Iisraeli peaministri kohusetäitja Binyamin Netanyahu nimetas oma ajutise valitsuse uueks kaitseministriks Naftali Bennetti.
 Läti parlament kiitis esimesel lugemisel heaks haldusreformi seaduse eelnõu, kuid suunas selle enne edasist menetlemist komisjoni, mis peab kaaluma ka omavalitsuste poolt eelnõule esitatud vastuargumente. Vastavalt eelnõule peaks Läti kohalike omavalitsusüksuste arv vähenema 80 võrra (119 asemel 39).Läti parlament kiitis protestidest hoolimata haldusreformi heaks ERR Uudised, 8.11.2019.
 Poola peaminister Mateusz Morawiecki tegi teatavaks oma uue valitsuse koosseisu. Võtmekohtadest vahetus vaid rahandusminister, kelleks sai Tadeusz Kościński.
 Tšiili pealinnas Santiagos toimunud meeleavaldusel majandusliku ebavõrdsuse vastu muutus rühm meeleavaldajaid vägivaldseks. Nad süütasid põlema Pedro de Valdivia nimelise eraülikooli administratiivhoone puitkatuse ja rüüstasid läheduses asunud katoliku kiriku.Protestijad süütasid Tšiilis ülikoolihoone ja rüüstasid kirikut ERR Uudised, 9.11.2019.
 Eestis teatas ametist lahkumisest maaeluministri Mart Järviku nõunik, advokaat Urmas Arumäe, kelle suhtes oli algatatud uurimine seoses väidetava huvide konfliktiga.Arumäe lahkus Järviku nõuniku ametist ERR Uudised, 8.11.2019.
 Eestis esitas Coop Pank taotluse oma aktsiate noteerimiseks Tallinna börsil.Coop pank esitas taotluse börsile minekuks ERR Uudised, 8.11.2019.

9. november

 Tšiili pealinnas Santiagos tungisid meeleavaldajad öösel Argentina saatkonda ja süütasid selle põlema, kuna Argentina võimud olid avalikult teatanud toetusest Tšiili presidendile Sebastián Piñerale.Bordón: "Fue muy duro, ingresaron rompiendo todos los vidrios" MDZ, 9.11.2019.
 Eestis Tartus kogunes erakonna Isamaa volikogu. Volikogu tegi ettepaneku luua keeleinspektsiooni asemele laiemate volitustega keeleamet ja astuda samme vältimaks Eesti kõrgkoolides hiilivat üleminekut eesti keelelt inglise keelele kui akadeemilisele ja töökeelele.Isamaa tahab keeleinspektsiooni asemel mõjuvõimsamat keeleametit ERR Uudised, 9.11.2019.
 Tallinna lennujaamas andis 10-tunnise pausideta kontserdi pianist Arko Narits, esitades selle aja vältel korduvalt ainult ühte muusikapala, helilooja Erik Satie teost "Vexations".Noor pianist pani inimvõimed proovile ERR Uudised, 10.11.2019.

10. november

 Boliivias astus massimeeleavalduste tulemusel tagasi president Evo Morales, keda kahtlustati valimispettuse korraldamises. Kuna koos temaga astusid tagasi ka asepresident, parlamendi ülemkoja ja parlamendi alamkoja esimees, teatas presidendi kohuste täitma asumisest ülemkoja teine aseesimees Jeanine Áñez.
 Hispaanias toimusid erakorralised parlamendivalimised. Valimised võitis ka seni võimul olnud Hispaania Sotsialistlik Töölispartei, saades 28,8% häältest. See tulemus tagas erakonnale vaid 120 kohta 350-liikmelises parlamendis, mis ei lahendanud valimiste korraldamise peamist põhjust – luua võimalused toimiva valitsuskoalitsiooni moodustamiseks. Valimisaktiivsus oli 69,9%.
 Rumeenias toimus presidendivalimiste esimene voor. Teise vooru, mis toimub 24. novembril, pääsesid edasi senine president Klaus Iohannis (38% häältest) ja endine peaminister Viorica Dăncilă (23% häältest). Valimisaktiivsus oli umbes 51%.
 Eestis tähistati isadepäeva. Tallinnas Estonia kontserdisaalis kuulutas Eesti Naisliit aasta isaks meestelaulu eestvedaja ja endise Anija vallavanema, 2 lapse isa Arvi Karotame.Aasta isa on Arvi Karotam ERR Menu, 10.11.2019.

11. november

 Boliivia endine president Evo Morales asus Chimore linnas lennukile, et suunduda eksiili Mehhikosse.Bolivia's Morales boards plane to Mexico as protests rage in La Paz Reuters, 11.11.2019.
 Liechtensteinis astus ametisse välisminister Katrin Eggenberger.
 Prantsusmaa lõunaosas oli maavärin 5,4 magnituudi, mida oli tunda linnades Montpellier, Lyon, St Etienne, Grenoble, Avignon ja Marseille.Magnitude-5.4 earthquake felt in southern France, AP, 11.11.2019.

12. november

 Bangladeshis Brahmanbarias põrkasid kohaliku aja järgi kl 3 paiku kokku kaks reisirongi. Õnnetuses hukkus vähemalt 16 ja sai vigastada 40 inimest.Head-on collision of Bangladesh trains kills 16, injures 40 Reuters, 12.11.2019.
 Boliivias kuulutas senati teine aseesimees Jeanine Áñez ennast ametlikult presidendi kohusetäitjaks. Samal päeval tunnustas teda selles ametis ka Boliivia konstitutsioonikohus.
 Iisraeli kaitsejõud tapsid suunatud õhulöögiga Gaza tsoonile äärmusliku islamiorganisatsiooni Islamidžihaad komandöri Baha Abu al-Atta. Ühtlasi korraldas Iisrael õhurünnaku ka sama rühmituse teise juhi kodule Süüria pealinnas Damaskuses.Israel kills Islamic Jihad commander in Gaza, another targeted in Damascus Reuters, 12.11.2019.
 Indias kehtestas president Ram Nath Kovind otsevalitsuse Maharashtra osariigi üle, sest osariigi parlament ei suutnud nõutud aja jooksul moodustada uut valitsust.
 Mauritiusel vannutati parlamendivalimiste järel ametisse Pravind Jugnauthi uus valitsus.
 Moldovas avaldas parlament 63 poolthäälega umbusaldust peaminister Maia Sandu valitsusele. 

13. november

 Ameerika Ühendriikides astus sisejulgeolekuministri kohusetäitjana ametisse Chad Wolf.
 Boliivias teatas 10. novembril enda tagasiastumisest teatanud senati esimees Adriana Salvatierra, et kuna ta ei ole ametlikult tagasiastumisavaldust esitanud, on ta endiselt oma ametikohustes ja saab pretendeerida riigipea kohuste täitmisele. Parlamendihoonesse Salvatierral aga siseneda ei võimaldatud. Samal päeval nimetas eelmisel päeval ametlikult presidendi kohusetäitjaks kinnitatud Jeanine Áñez ametisse oma valitsuskabineti.
 Moldova president Igor Dodon nimetas peaministrikandidaadiks Ion Chicu.

14. november

 Kuveidis astus ametist tagasi peaminister Jābir Mubārak al-Ḩamad aş-Şabāḩi valitsus.
 Moldova parlament kinnitas 62 poolthäälega peaministriks Ion Chicu. Samal päeval andis tema valitsus ka ametivande ja astus sellega ametisse. Välisministriks sai Aureliu Ciocoi, siseministriks Pavel Voicu, kaitseministriks Victor Gaiciuc ja rahandusministriks Sergiu Puscuta.
 Poolas nimetati valitsusjuht Mateusz Morawiecki parlamendivalimiste järel uuesti ametlikult peaministrikandidaadiks.

15. november

 Poolas astus ametisse peaminister Mateusz Morawiecki uus valitsus.
 Tuneesia president Qais Su‘ayyid tegi ettepaneku uue valitsuse moodustamiseks Habib Jemlile.

16. november

 Ameerika Ühendriikides Louisiana osariigis toimusid kubernerivalimised. 51% valijate toetusel valiti ametisse tagasi senine kuberner, demokraat John Bel Edwards.
 Hongkongis toimus vaatamata kestvatele ja isegi laienenud meeleavaldustele geiparaad. Kuna meeleavalduste tõttu kehtestatud politseipiirangud keelasid tänavatel marssimise, toimus paraad rahumeelse kogunemisena Hongkongi sadamaalal.Hong Kong holds gay pride rally as police ban march The Sydney Morning Herald, 16.11.2019.
 Sri Lankas toimusid presidendivalimised. Valimised võitis esimeses voorus Gotabaya Rajapaksa, kes kogus 52,2% valijate toetuse. Valimisaktiivsus oli 83,7%.

17. november

 Ameerika Ühendriikides California osariigis Fresno linnas ühe eramaja tagahoovis toimunud perekondliku koosviibimise ajal avas relvastatud isik seal tule, hukkus neli ja sai vigastada kuus inimest.At least 10 people were shot, 4 fatally, at a backyard football watch party in Fresno, California CNN, 18.11.2019.
 Gruusia pealinnas Thbilisis toimus opositsiooni korraldatud meeleavaldus, millel osalenud tuhanded inimesed nõudsid uute parlamendivalimiste korraldamist. Meeleavaldused on Gruusias toimunud sellest ajast alates kui valitsev erakond Gruusia Unistus loobus eelmiste parlamendivalimiste eel lubatud valimisreformi läbiviimisest.Gruusias nõuavad tuhanded opositsiooni toetajad uusi valimisi ERR Uudised, 17.11.2019.
 Hongkongis Polütehnilise Ülikooli juures vallandusid kokkupõrked peamiselt üliõpilastest meeleavaldajate ja politsei vahel. Politsei kasutas paiguti vägivaldseks muutunud meeleavaldajate vastu veekahureid ja pisargaasi. Meeleavaldajad vastasid politsei rünnakutele omakorda vibunoolte tulistamise ja süütepommidega.Hong Kong campus protesters fire arrows as anti-government unrest spreads Reuters, 17.11.2019.
 Tai pealinnas Bangkokis toimunud pressikonverentsil teatasid Ameerika Ühendriikide kaitseminister Mark Esper ja Lõuna-Korea kaitseminister Jeong Kyeong-doo, et kaks riiki peatavad ajutiselt oma traditsioonilise ühise õhuväeõppuse, mida Põhja-Korea on nimetanud provokatiivseks. Otsus peaks aitama kaasa rahuprotsessi edasiliikumisele Põhja- ja Lõuna-Korea vahel.US, S Korea postpone joint exercise criticized by N Korea San Francisco Chronicle, 17.11.2019.
 Valgevenes toimusid parlamendivalimised. Valgevene Kommunistlik Partei sai 11 kohta, kõik muud parteid kokku 10 kohta, ülejäänud 89 kohta läksid sõltumatutele kandidaatidele. Valimisaktiivsus oli 77,2%.

18. november

 Hispaania Barcelonas algas kohtuprotsess Kataloonia autonoomse piirkonna presidendi Quim Torra üle, keda süüdistatakse allumatuses keskvalitsuse korraldustele eemaldada ühiskondlikelt hoonetelt Kataloonia iseseisvusliikumise sümbolid.Hispaanias algab kohtuprotsess Kataloonia regionaalvalitsuse juhi üle ERR Uudised, 18.11.2019.
 Hongkongi ülemkohus kuulutas valitsuse poolt suurte meeleavalduste tõttu kehtestatud maskikandmise keelu avalikes kohtades põhiseadusega vastuolus olevaks.Anti-mask law to quell Hong Kong protests ruled unconstitutional by High Court South China Post, 18.11.2019.
 Hongkongi politsei piiras sisse Hongkongi Polütehnilise Ülikooli linnaku, kuhu olid varjunud arvukad meeleavaldustel osalenud noored.Hong Kong protesters pinned back on campus amid fears of crackdown Reuters, 18.11.2019. Hiljem samal päeval tungis politsei linnakusse, kuid kohtas seal meeleavaldajate raevukat vastupanu.Märulipolitsei tungis Hongkongi ülikoolilinnakusse ERR Uudised, 18.11.2019.
 Marshalli Saartel toimusid parlamendivalimised.
 Montserratis toimusid parlamendivalimised. Valimisaktiivsus oli 62,5%.
 Sri Lankas vannutati ametisse president Gotabaya Rajapaksa.
 Eesti president Kersti Kaljulaid on ametlikul visiidil Brüsselis, kus ta kohtub NATO peasekretäri Jens Stoltenbergi, Belgia peaministri kohusetäitja Sophie Wilmèsi, Euroopa Komisjoni tulevase presidendi Ursula von der Leyeni ja Euroopa Ülemkogu tulevase eesistuja Charles Micheliga.Kaljulaid kohtub Stoltenbergi ja EL-i uute liidritega ERR Uudised, 18.11.2019.
 Eestis teatas kalatööstusettevõte M. V. Wool, et seiskab alates 2020. aastast ajutiselt kogu tootmise. Kalatööstus on sattunud rahvusvahelisse skandaali seoses listeeriabakteri leidumusega nende toodetes ja soovib kõik tootmisüksused kolmeks nädalaks sulgeda, et viia läbi suurpuhastus.M.V.Wool sulgeb uuest aastast ajutiselt tootmise ERR Uudised, 18.11.2019.

19. november

 Bosnia ja Hertsegoviina presidentuur nimetas peaministrikandidaadiks Zoran Tegeltija.
 Kuveidi peaministriks sai šeik Şabāḩ al-Khālid aş-Şabāḩ.
 Montserrati peaministrina astus ametisse Easton Taylor-Farrell.
 Eestis selgusid kunstnikupalga saajad aastateks 2020–2022, kelleks on Merike Estna, Raul Keller, Karel Koplimets, Paul Kuimet ja Kristina Norman.Selgusid uued kunstnikupalgalised ERR kultuur, 19. november 2019
 Eesti Ametiühingute Keskliit ja Eesti Tööandjate Keskliit nõustusid riikliku lepitaja ettepanekuga, et 2020. aastast on Eesti alampalk 3,48 eurot tunnis ja 584 eurot kuus.Ametiühingud ja tööandjad jõudsid alampalgas kokkuleppele ERR, 19. november 2019

20. november

 Iisraelis teatas peaministrikandidaat Benny Gantz, et ei suuda valitsust moodustada ja tagastas oma mandaadi president Reuven Rivlinile. Järgmisel päeval pöördus president parlamendi Knesseti poole, paludes parlamendil leida uus peaministrikandidaat ja vältida sellega juba kolmandate parlamendivalimiste korraldamist alates kevadest 2019.
 Kanadas astus ametisse peaminister Justin Trudeau uus valitsus. Võtmekohtadest vahetus võrreldes eelmise valitsusega vaid välisminister, kellena alustas tööd François-Philippe Champagne.
 Paavst Franciscus saabus Bangkokki, alustades neli päeva kestnud ametlikku visiiti Tais.
 Sri Lankas astus ametist tagasi peaminister Ranil Wickremesinghe.

21. november

 Sri Lankas astus ametisse peaminister Mahinda Rajapaksa, riigi endine president ja uue presidendi Gotabaya Rajapaksa vanem vend.
 Eestis esitas riigisekretär Taimar Peterkop peaminister Jüri Ratasele uurimiskomisjoni aruande, mille kohaselt ületas maaeluminister Mart Järvik nii kalatööstuses M. V. Wool avastatud listeeriabakteri kui ka Põllumajanduse Registrite ja Informatsiooni Ameti toetustega seotud juhtumites oma ametialast pädevust. Vastavalt varasemale lubadusele avalikustas peaminister samal päeval uurimiskomisjoni aruande ja teatas, et teeb otsuse maaeluministri ametis jätkamise osas hiljemalt järgmisel nädalal.Riigikantselei Järviku-raport: minister on ületanud oma pädevust ERR Uudised, 21.11.2019.Ratas lubab Järviku osas otsust uuel nädalal ERR Uudised, 21.11.2019.
 Eestis teatas Viimsi vallavalitsus, et loobus varasemast otsusest vabastada ametist Haabneeme Kooli direktor Sirje Toomla. Vald oli süüdistanud direktorit suutmatuses ohjeldada koolis töötanud vägivaldset õpetajat, kuid tema vallandamine kutsus esile laste ja lapsevanemate tugeva meelepaha.Viimsi vallavalitsus taganes otsusest vallandada Haabneeme kooli direktor ERR Uudised, 21.11.2019. 

22. november

 Saksamaal Leipzigis algas valitseva Kristlik-Demokraatliku Liidu kongress, millel valiti Ursula von der Leyeni asemel erakonna uueks aseesimeheks Silvia Breher.

23. november

 Paapua Uus-Guinea koosseisu kuuluvas Bougainville'i autonoomses piirkonnas algas kaks nädalat kestev iseseisvusreferendum.
 Paavst Franciscus alustas neli päeva kestnud ametlikku visiiti Jaapanis, mille raames ta külastas pealinna Tōkyōt, Hiroshimat ja Nagasakit. Tegemist on maailma ajaloos paavsti teise visiidiga Jaapanisse, esimese ja enne Franciscust ainsa paavstina külastas Jaapanit 1981. aastal Johannes Paulus II.Apostolic Trip of His Holiness Francis to Thailand and Japan (19 to 26 November 2019) – Updated Programme Holy See Press Office, 28.10.2019.

24. november

 2020. aasta Ameerika Ühendriikide presidendivalimised: Ameerika Ühendriikides teatas ettevõtja ja endine New Yorgi linnapea Michael Bloomberg oma kavatsusest pürgida Demokraatliku Partei presidendikandidaadiks.Former New York Mayor Michael Bloomberg Is Running For President NPR, 24.11.2019.
 Austrias Steiermargi liidumaal toimusid liidumaa parlamendi valimised. Valimistel oli 36,1% häältega edukaim Austria Rahvapartei, saades 48-liikmelises parlamendis 18 kohta. Valimisaktiivsus oli 63,5%.
 Boliivia parlament annulleeris oktoobris 2019 toimunud parlamendi- ja presidendivalimiste tulemused ja andis välja seaduse uute valimiste korraldamiseks. Endisel presidendil Evo Moralesel keelati uutel valimistel osalemine.Bolivia approves new elections excluding Evo Morales Deutsche Welle, 24.11.2019.
 Guinea-Bissaus toimus presidendivalimiste esimene voor. Teise vooru, mis toimub 29. detsembril, pääsesid edasi endine peaminister Domingos Simões Pereira (40,1% häältest) ja samuti endine peaminister Umaro Sissoco Embaló (27,6% häältest). Valimisaktiivsus oli 74,4%.
 Hongkongis toimusid kohalike omavalitsuste valimised. Valimistel, milles osales umbes 71% hääleõiguslikust elanikkonnast, saatis edu demokraatiameelseid ja laialdast autonoomiat toetavaid kandidaate, kes said piirkonnanõukogudes üle 50% kohtadest.Demokraatiameelseid kandidaate saatis Hongkongi valimistel edu ERR Uudised, 25.11.2019.
 Iraagi pealinnas Bagdadis ja mitmetes lõunaosa linnades jätkusid valitsusvastased meeleavaldused. Julgeolekujõud avasid meeleavaldajate pihta tule, hukkus vähemalt üheksa inimest ja veel kümned inimesed said vigastada. Alates oktoobrist kestnud meeleavaldustel on sõltumatutel andmetel hukkunud juba ligi 340 inimest.Security forces kill nine in Iraq protests Reuters, 24.11.2019.
 Rumeenias toimus presidendivalimiste teine voor, mille võitis 66,1% häältega senine president Klaus Iohannis.
 Uruguays toimus presidendivalimiste teine voor. Valimised võitis napi häälteenamusega, 50,6% häältega Luis Alberto Lacalle Pou. Valimisaktiivsus oli 90,1%.

25. november

 Mali põhjaosas põrkasid lahingoperatsiooni ajal kokku kaks Prantsusmaa kaitsejõududele kuulunud helikopterit, kokkupõrkes hukkus 13 Prantsuse sõdurit.Malis hukkus helikopterite kokkupõrkes 13 Prantsuse sõdurit ERR Uudised, 26.11.2019.
 Soome peaminister Antti Rinne oli ametlikul visiidil Venemaa pealinnas Moskvas, kus kohtus Venemaa peaministri Dmitri Medvedeviga.Soome peaminister teeb visiidi Moskvasse ERR Uudised, 25.11.2019.
 Eestis oli ametlikul visiidil Soome parlamendi Eduskunna esimees Matti Vanhanen, kes kohtus Riigikogu esimehe Henn Põlluaasa ja presidendi Kersti Kaljulaidiga.Soome parlamendi spiiker Matti Vanhanen külastab Eestit ERR Uudised, 25.11.2019.
 Eesti valitsus vabastas ametist maaeluministeeriumi kantsleri Illar Lemetti. Samas tegi peaminister Jüri Ratas ühtlasi presidendile ettepaneku maaeluminister Mart Järviku ametist vabastamiseks, mille president ka samal päeval kinnitas.Ratas tegi ettepaneku Järviku ametist vabastamiseks Valitsus vabastas Lemetti ametist ERR Uudised, 25.11.2019.
 Eesti kultuuriminister Tõnis Lukas kuulutas kodanikupäeva puhul välja aasta kodaniku, kelleks sai muusikapedagoog Riina Roose.Aasta kodanikuks sai Riina Roose Postimees, 25.11.2019.
 Veterinaar- ja toiduamet peatas listeeriabakteri jätkuva leidumuse ja leviku tõttu tootmise ettevõttele M. V. Wool kuuluvates Harku ja Vihterpalu kalatehastes.Veterinaar- ja toiduamet peatas tegevuse M.V. Wooli tehastes ERR Uudised, 25.11.2019.

26. november

 Albaanias toimus öösel maavärin, mille tugevuseks mõõdeti 6,4 magnituudi Richteri skaalal ja mille kese asus pealinnast Tiranast 30 km loodes. Maavärin tekitas ulatuslikke purustusi, kokku varises vähemalt kolm korterelamut. Esialgsetel andmetel hukkus 14 ja vigastada sai veel umbes 600 inimest, hiljem kasvas hukkunute arv 50 inimeseni.Albaania maavärinas hukkus vähemalt 14, sai viga 600 inimest ERR Uudised, 26.11.2019.
 Ameerika Ühendriikide president Donald Trump teatas kavatsusest kanda Mehhiko narkokartellid terroriorganisatsioonide nimekirja.USA kannab Mehhiko narkokartellid terroriorganisatsioonide nimekirja ERR Uudised, 27.11.2019.
 Boliivia nimetas pärast 11-aastast pausi suursaadiku Ameerika Ühendriikidesse, kelleks sai Walter Oscar Serrate Cuellar. Diplomaatilised suhted olid katkenud president Evo Moralese valitsusajal 2008. aastal.Bolivia picks first US ambassador in 11 years France24, 27.11.2019.
 Mauritiusel astus ametist tagasi presidendi kohusetäitja Barlen Vyapoory. Presidendi kohuseid asus täitma ülemkohtu esimees Eddy Balancy.
 Eestis oli ametlikul visiidil Ukraina president Volodõmõr Zelenskõi, kes kohtus visiidi raames nii Eesti presidendi Kersti Kaljulaidi kui ka peaministri Jüri Ratasega.Zelenski loodab Eestilt toetust ÜRO Julgeolekunõukogus ERR Uudised, 26.11.2019.

27. november

 Ameerika Ühendriikide president Donald Trump allkirjastas varem Ameerika Ühendriikide Kongressi mõlema koja heakskiidu saanud kaks seadust, mis näevad ette sanktsioonide kehtestamise inimõigiuste rikkumisi toime pannud Hiina ja Hongkongi ametnike suhtes ning relvastuse müügi Hongkongi politseile. Seadused võeti vastu eesmärgiga avaldada toetust Hongkongi demokraatia ja autonoomia säilitamise eest võitlevatele meeleavaldajatele.Trump allkirjastas Hongkongi meeleavaldajaid toetavad seadused ERR Uudised, 28.11.2019.
 Bangladeshi pealinnas Dhakas langetas kohus surmaotsuse seitsmele islamistliku äärmusrühmituse liikmele, kes olid seotud 2016. aastal ühes Dhaka restoranis toimunud terrorirünnaku korraldamise ja läbiviimisega.Bangladesh sentences seven militants to death for 2016 cafe attack France24, 27.11.2019. 
 Euroopa Parlament kinnitas ametisse Euroopa Komisjoni uue koosseisu, niinimetatud von der Leyeni komisjoni. Uue komisjoni koosseisu poolt hääletas 461 parlamendiliiget, vastu hääletas 157 ja erapooletuks jäi 89 parlamendiliiget.Europarlament kinnitas uue Euroopa Komisjoni ametisse ERR Uudised, 27.11.2019.
 Hispaanias nimetati kaitseminister Margarita Robles ühtlasi välisministriks, tema uued volitused jõustuvad 1. detsembril.
 Namiibias toimusid parlamendi- ja presidendivalimised. Presidendiks valiti tagasi 56,3% häältega Hage Geingob. Parlamendivalimised võitis ülekaalukalt tema erakond Edela-Aafrika Rahvaorganisatsioon (SWAPO), mis sai 65,5% häältest ja 63 kohta 96-liikmelises parlamendis. Valimisaktiivsus oli presidendivalimistel 60,8%, parlamendivalimistel 60,4%.
 Soomes jõudsid posti- ja logistikavaldkonna ametiühing PAU ning teenindusala tööandjate liit PALTA riikliku lepitaja Vuokko Piekkala vahendusel kokkuleppele, mille kohaselt säilitatakse Posti Groupile teenuseid osutava 700 pakisorteerija endised töötingimused, vaatamata nende üleviimisele uue ettevõtte alla. Postisorteerijate töötingimuste pärast olid kaks nädalat toimunud ulatuslikud toetusstreigid, mis halvasid lisaks posti- ja logistikateenustele osaliselt ka lennu-, laeva- ja rongiliikluse.Soome postitöötajate töövaidlus sai lahenduse, streik lõppeb ERR Uudised, 27.11.2019.
 Eestisse saabus kahepäevasele ametlikule visiidile Kanada kindralkuberner Julie Payette. Visiidi esimesel päeval kohtus ta president Kersti Kaljulaidiga ja osales Laulasmaal Arvo Pärdi Keskuses toimunud kontserdil, kus eesti muusikute kõrval esines ka kindralkuberneri visiidil saatnud Kanada viiuldaja Kerson Leong.President Kaljulaid kohtus Kanada kindralkuberneri Julie Payettega Vabariigi Presidendi Kantselei, 27.11.2019.Kontsert Kanada kindralkuberneri Julie Payette’i auks Arvo Pärdi Keskus (vaadatud 28.11.2019).
 Eesti president Kersti Kaljulaid kutsus tagasi mitmed suursaadikud ja nimetas nende asemele uued suursaadikud: Eesti suursaadikuks Paapua Uus-Guineas sai Kersti Eesmaa, Sri Lankast ja Bangladeshist kutsuti tagasi Riho Kruuv ja tema asemele nimetati Katrin Kivi, Euroopa Liidu juurest kutsuti tagasi Kaja Tael ja tema asemele nimetati Rein Tammsaar.K. Eesmaa nimetamine K. Kivi nimetamine ja R. Kruuvi tagasikutsumine R. Tammsaare nimetamine ja K. Taela tagasikutsumine Vabariigi Presidendi Kantselei, 27.11.2019.
 EELK peapiiskop Urmas Viilma koos saatjaskonnaga alustas töövisiiti Venemaa pealinnas Moskvas, mille raames kohtus ta 29. novembril ka Vene Õigeusu Kiriku pea, Moskva ja kogu Venemaa patriarhi Kirilliga.Peapiiskop Viilma kohtub Moskvas patriarh Kirilliga ERR Uudised, 28.11.2019.

28. november

 Ameerika Ühendriikide president Donald Trump tegi üllatusivisiidi Afganistani.After Trump's Afghan visit, Taliban say they are ready to resume peace talks Reuters, 29.11.2019.
 Benini valitsus andis Euroopa Liidu suursaadikule Oliver Nettele aega kuni 1. detsembrini riigist lahkumiseks. Benini võimud süüdistasid Nettet riigi siseasjadesse sekkumises, kuna ta oli korduvalt ülesa kutsunud valitsusvastastele meeleavaldustele.Benin orders EU ambassador to leave: reports Deutsche Welle, 28.11.2019.
 Boliivia välisministeerium teatas diplomaatiliste suhete taastamisest Iisraeliga. Boliivia president Evo Morales oli katkestanud need 2009. aastal reaktsioonina operatsioonile Sulatina.Bolivia renews ties with Israel The Jerusalem Post, 28.11.2019.
 Iraagi lõunaosas An-Nāşirīyah' linnas lasid julgeolekujõud kokkupõrgetes meeleavaldajatega maha 14 inimest. Samuti riigi lõunaosas asuvas An-Najafi linnas süütasid meeleavaldajad põlema Iraani konsulaadi, reaktsioonina sellele kehtestasid võimud linnas komandanditunni.Iraq curfew implemented after security forces kill protesters France24, 28.11.2019.
 Liibanonis algas bensiinijaamade töötajate tähtajatu streik, mida põhjendati majanduskriisi ning sellest tingitud ebasoodsa valuutakursiga. Liibanoni bensiinijaamad tohivad klientidelt makseid vastu võtta vaid kohalikus valuutas, kuid kütust peavad sisse ostma USA dollarites.Lebanon faces nationwide petrol workers' strike amid economic crisis France24, 28.11.2019.

29. november

 Iraagis teatas tagasiastumisest peaminister ‘Ādil ‘Abd al-Mahdī.
 Malta peaminister Joseph Muscat teatas kavatsusest tagasi astuda. Peaministri tagasiastumine on seotud ajakirjanik Daphne Caruana Galizia mõrva ümber jätkuvate vastuolude ja skandaalidega.Malta's Prime Minister Joseph Muscat to resign Deutsche Welle, 29.11.2019.
 Sudaani valitsus tühistas kõik seni riiklikul tasandil kehtinud islami seadustest tulenenud piirangud naiste riietusele, liikumisvabadusele, õppimisele ja töötamisele. Samuti saadeti valitsuse otsusega laiali endine võimupartei Rahvuskongress.Sudan ‘on path to democracy’ as ex-ruling party is dissolved The Guardian, 29.11.2019.

30. november

 Belgias astus ajutise valitsuse välis- ja kaitseministrina ametisse Philippe Goffin.
 Gruusia pealinnas Thbilisis toimunud kohtumisel valitseva erakonna Gruusia Unistus ja opositsioonierakondade esindajate vahel ei jõutud kokkuleppele valimissüsteemi muutmises, mille opositsioon on seadnud 14. novembril alanud massimeeleavalduste lõpetamise peamiseks tingimuseks.Gruusia võimupartei ja opositsioon ei jõudnud valimissüsteemi muutmises üksmeelele ERR Uudised, 30.11.2019.
 Saksamaal toimusid Sotsiaaldemokraatliku Partei esimehe valimised. 53,06% häältega valiti erakonna kaasesimeesteks Norbert Walter-Borjans ja Saskia Essen, kes on väljendanud kahtlusi erakonna osalemise üle valitsuskoalitsioonis Kristlik-Demokraatliku Liiduga.Saksa rahandusminister sai SPD juhivalimistel lüüa ERR Uudised, 30.11.2019.
 Eestis algas Tartu Ülikooli kui eestikeelse rahvusülikooli asutamise 100. aastapäeva kahepäevane pidulik tähistamine. Pidustused avati helilooja Pärt Uusbergi uue teose esiettekande ja traditsioonilise tõrvikurongkäiguga.Galerii: rahvusülikooli 100. aastapäeva rongkäik ERR Novaator, 30.11.2019.
 Tallinnas lõppes 23. Pimedate Ööde filmifestival, mis püstitas enam kui 90 000 külastajaga festivali ajaloo publikurekordi. Vene Teatris toimunud auhinnatseremoonial kuulutati festivali peaauhinna võitjaks režissöör Anshul Chauhani film "Vastupidi", parima režissööri auhinna võitis Filipiinide filmilavastaja Jun Robles Lana filmiga "Kalel (15)".Võimsa publikurekordi püstitanud PÖFF kuulutas välja võitjad ERR Kultuur, 30.11.2019.

Viited

 11